Mjera odstupanja u skladu je s ciljevima Direktive (EU) 2020/285 o izmjeni članaka od 281. do 294. Direktive o PDV‑u o posebnoj odredbi za mala poduzeća, proizašle iz akcijskog plana o PDV‑u, i njome se nastoji stvoriti moderan i pojednostavnjen sustav za te poslovne subjekte. Konkretno, njome se nastoje smanjiti troškovi usklađivanja u području PDV-a i narušavanje tržišnog natjecanja na domaćem tržištu i na razini EU-a, smanjiti negativni učinak praga te olakšati ispunjavanje obveza za poslovne subjekte i aktivnosti nadzora koje provode porezne uprave.

Uzimajući u obzir pozitivan učinak na smanjenje administrativnog opterećenja za poduzeća i poreznu upravu bez znatnog utjecaja na ukupni prihod od PDV-a, Luksemburgu bi trebalo odobriti produljenje posebne mjere do 31. prosinca 2024.

Luksemburg tvrdi da bi posebna mjera imala zanemariv učinak na sveukupni prikupljeni prihod od PDV-a u fazi konačne potrošnje (ne više od 0,05 %), kako je propisano člankom 395. stavkom 1. drugim podstavkom Direktive o PDV-u. Točnije, navodi da su 2020. izuzeće koristila 633 porezna obveznika s prometom od 10 000 EUR do 35 000 EUR, što čini 0,78 % svih poreznih obveznika.

Provedbenom odlukom Vijeća (EU) 2017/319 Luksemburgu je odobreno produljenje datuma isteka posebne mjere do 31. prosinca 2019. i istodobno se prag povećao s 25 000 EUR na 30 000 EUR. Zatim je Provedbenom odlukom Vijeća (EU) 2019/2210 datum isteka dodatno produljen do 31. prosinca 2022., a prag je povećan s 30 000 EUR na 35 000 EUR.

Luksemburg je zatim zatražio i na temelju članka 285. prvog stavka dobio odstupanje za primjenu praga prometa u iznosu od 25 000 EUR kad je riječ o sustavu izuzeća za mala poduzeća te je istodobno ukinuo primjenu progresivne porezne olakšice. Provedbenom odlukom Vijeća 2013/677/EU Luksemburgu je odobrena primjena prethodno navedene posebne mjere do 31. prosinca 2016.

Do kraja 2012. Luksemburg je izuzimao od plaćanja PDV-a porezne obveznike čiji godišnji promet nije bio veći od 10 000 EUR. Luksemburg je istodobno iskoristio mogućnost u skladu s člankom 285. drugim stavkom Direktive o PDV-u te odobrio progresivne porezne olakšice poreznim obveznicima čiji godišnji promet iznosi od 10 000 EUR do 25 000 EUR.

Mogućnost primjene posebnih pravila o PDV-u, uključujući izuzeća ili progresivne porezne olakšice malim poduzetnicima, prvi je put uvedena člankom 14. Direktive Vijeća 67/228/EEZ. Države članice koje nisu iskoristile mogućnost predviđenu tom odredbom mogle su, u skladu s člankom 24. stavkom 2. točkom (b) Direktive 77/388/EEZ, koji je preinačen u članak 285. prvi stavak Direktive o PDV-u, naknadno izuzeti od plaćanja PDV-a samo porezne obveznike čiji godišnji promet nije veći od 5 000 EUR ili protuvrijednosti tog iznosa u nacionalnoj valuti. U skladu s člankom 285. drugim podstavkom Direktive o PDV-u te države članice mogu odobriti i progresivne porezne olakšice poreznim obveznicima čiji godišnji promet premašuje prag koji one utvrde.

Dopisom evidentiranim pri Komisiji 11. ožujka 2022. Luksemburg je zatražio odobrenje da do 31. prosinca 2024. nastavi primjenjivati mjeru odstupanja od članka 285. Direktive o PDV-u kojom bi porezne obveznike čiji godišnji promet ne prelazi 35 000 EUR izuzeo od plaćanja PDV-a.

3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

U skladu s člankom 395. Direktive o PDV-u odstupanje od zajedničkih pravila o PDV-u moguće je samo ako to Vijeće na prijedlog Komisije jednoglasno odobri. Provedbena odluka Vijeća najprikladniji je instrument jer može biti upućena pojedinoj državi članici.

S obzirom na to da je odstupanje ograničenog opsega, posebna mjera proporcionalna je cilju koji se želi postići, to jest pojednostavnjenju naplate poreza za male porezne obveznike i poreznu upravu.

Odstupanja od Direktive o PDV-u uvijek bi trebala biti vremenski ograničena kako bi se mogli ocijeniti njihovi učinci. Usto, uključivanje datuma isteka posebne mjere odstupanja do 31. prosinca 2024. u skladu je sa zahtjevima iz Direktive (EU) 2020/285. Prema toj direktivi, države članice dužne su donijeti nacionalne odredbe kako bi se s njom uskladile te ih primjenjivati od 1. siječnja 2025.

(4)Luksemburg je dopisom od 11. ožujka 2022. Komisiji podnio zahtjev za odobrenje da nastavi primjenjivati posebnu mjeru do 31. prosinca 2024., datuma do kojeg države članice moraju prenijeti Direktivu Vijeća (EU) 2020/285, kojom se utvrđuju jednostavnija pravila o PDV-u za mala poduzeća. Tom se direktivom državama članicama ujedno omogućuje izuzimanje poreznih obveznika čiji godišnji promet u toj državi članici ne prelazi iznos od 85 000 EUR.

(3)Provedbena odluka 2013/677/EU izmijenjena je Provedbenom odlukom Vijeća (EU) 2017/319 kako bi se Luksemburgu odobrilo da do 31. prosinca 2019. od PDV-a izuzme porezne obveznike čiji godišnji promet nije veći od 30 000 EUR. Naknadno je izmijenjena i Provedbenom odlukom Vijeća (EU) 2019/2210 kojom se Luksemburgu odobrava povećanje praga na 35 000 EUR i produljenje datuma isteka posebne mjere do 31. prosinca 2022.

(2)Provedbenom Odlukom Vijeća 2013/677/EU Luksemburgu je odobreno uvođenje posebne mjere odstupanja od članka 285. Direktive 2006/112/EZ („posebna mjera”) kojom se do 31. prosinca 2016. od PDV-a izuzimaju porezni obveznici čiji godišnji promet nije veći od 25 000 EUR.

(1)U skladu s člankom 285. Direktive 2006/112/EZ, države članice koje nisu iskoristile mogućnost iz članka 14. Druge direktive Vijeća 67/228/EEZ mogu izuzeti od poreza na dodanu vrijednost („PDV”) porezne obveznike čiji godišnji promet nije veći od 5 000 EUR ili protuvrijednosti tog iznosa u nacionalnoj valuti te mogu odobriti i progresivne porezne olakšice poreznim obveznicima čiji godišnji promet premašuje prag koji one utvrde.

(7)Posebna mjera i dalje neće biti obvezna za porezne obveznike. Porezni obveznici i dalje će moći odlučiti da se na njih primjenjuju uobičajene odredbe o PDV-u u skladu s člankom 290. Direktive 2006/112/EZ.

(8)Prema informacijama koje je dostavio Luksemburg, učinak posebne mjere na ukupan iznos poreznog prihoda Luksemburga koji je naplaćen u fazi konačne potrošnje bit će zanemariv.

(9)Nakon stupanja na snagu Uredbe Vijeća (EU, Euratom) 2021/769 Luksemburg od financijske godine 2021. neće provoditi izračun naknade u pogledu izvješća o vlastitim sredstvima koja proizlaze iz PDV-a.

(10)S obzirom na pozitivan učinak posebne mjere na pojednostavnjenje obveza povezanih s PDV-om smanjenjem administrativnog opterećenja i troškova usklađivanja za mala poduzeća i porezna tijela te na nepostojanje bilo kakvog znatnog utjecaja na ukupni ostvareni prihod od PDV-a, Luksemburgu bi trebalo odobriti primjenu posebne mjere za dodatno razdoblje.

(11)Odobrenje za primjenu posebne mjere trebalo bi biti vremenski ograničeno. To vremensko ograničenje trebalo bi biti dostatno kako bi se omogućila procjena djelotvornosti i primjerenosti praga. Usto, na temelju članka 3. stavka 1. Direktive (EU) 2020/285 države članice do 31. prosinca 2024. donose i objavljuju zakone i druge propise koji su potrebni za usklađivanje s člankom 1. te direktive i primjenjuju te odredbe od 1. siječnja 2025. Stoga je primjereno Luksemburgu odobriti primjenu posebne mjere do 31. prosinca 2024.

(12)Provedbenu odluku 2013/677/EU trebalo bi stoga na odgovarajući način izmijeniti,

DONIJELO JE OVU ODLUKU:

Članak 1.

Članak 2. Provedbene odluke 2013/677/EU zamjenjuje se sljedećim:

„Članak 2.

Ova Odluka primjenjuje se od 1. siječnja 2013. do 31. prosinca 2024.”.

Članak 2.

Ova je Odluka upućena Velikom Vojvodstvu Luksemburgu.

Sastavljeno u Bruxellesu